Diari Oficial de la Generalitat Valenciana


Sumari del DOGV 8205, del 04-01-2018 (2017/12089)

Notificació de la sentència dictada en el procediment de guarda i custòdia número 1446/2015.
--------------------------------------------------------------------------------------------

### Dades del document

Número de DOGV
:   8205

Data del DOGV
:   04-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/12589


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 1446/2015. [2017/12397]  
Vicenta María Casañ Arandiga, secretària del Jutjat de Primera Instància número 8 de València, faig saber que en el procés d'assumpte civil seguit en el Jutjat amb el número 1446/15, a instàncies de María Luz Renuncio Ortega contra Andrea Paolucci, dimanant d'actuacions de guarda, custòdia o aliments de fills menors no matrimonials no consensuats 1446/15, s'ha dictat la següent resolució, la dispositiva de la qual és la següent:  
  
«Dispositiva  
Estime parcialment la demanda plantejada per María Luz Renuncio Ortega, representada per la procuradora María Somalo Vilana i assistida del lletrat Fernando Pontes Estevan, contra Andrea Paolucci, declarat en rebel·lia per incompareixença en les presents actuacions, i en què ha sigut part el Ministeri Fiscal, sobre guarda, custòdia i aliments de fill menor, i acorde les mesures definitives següents derivades del cessament de la convivència entre les parts:  
1a. L'atribució de l'exercici exclusiu de la pàtria potestat sobre la filla menor, Clara, a la mare, María Luz Renuncio Ortega.  
2a. S'atribueix la guarda i custòdia de la filla menor, Clara, a la mare María Luz Renuncio Ortega.  
3a. No es fixa sistema de visites patern filial, sense perjudici que el progenitor rebel, Andrea Paolucci, puga sol·licitar-lo en el procediment adequat en benefici de la menor.  
4a. Andrea Paolucci contribuirà com a prestació per aliments per a la filla menor, i abonarà a la mare, María Luz Renuncio Ortega, en el compte bancari que designe, per mesos anticipats i dins dels cinc primers dies de cada mes, la quantitat de 500 euros, la suma pecuniària de la qual serà anualment actualitzada en relació amb l'IPC, junt amb la meitat de les despeses de caràcter extraordinari dels menors, les necessàries en tot cas i les convenients amb el consentiment de l'altre progenitor o autorització judicial.  
Tot això sense fer una especial condemna a les costes d'aquest procediment.  
De conformitat amb el que disposen els articles 265 i 266 de la LOPJ, aquesta sentència s'ha d'anotar en el llibre corresponent i se n'ha de deixar una testimoniatge en les actuacions originals, es notificarà a les parts, i se'ls farà saber que es podrà interposar en aquest jutjat un recurs d'apel·lació, dins dels vint dies següents a la notificació, amb la constitució prèvia d'un dipòsit de 50 euros en el compte de dipòsits i consignacions d'aquest jutjat en l'entitat Banco Santander, SA (DA 15a de la LO 1/2009).  
  
Aquesta és la meua sentència, que pronuncie, mane i firme.»  
  
Publicació. La sentència anterior ha sigut llegida i publicada pel jutge que l'ha dictada, de forma legal i en el mateix dia de la seua data.  
I perquè valga de notificació de forma legal a Andrea Paolucci en el Diari Oficial de la Generalitat Valenciana, expedisc aquest edicte.  
  
València, 12 de desembre de 2017.- La lletrada de l'Administració de justícia: Vicenta María Casañ Arandiga.